wannaphong/clean_thaiwikipedia huggingface dataset:
# เอ็นอีซี เรดรอกเกตส์
เอ็นอีซี เรดรอกเกตส์ (NECレッドロケッツ, NEC Reddo Rokettsu) เป็นทีมวอลเลย์บอลหญิงที่ตั้งอยู่ในคาวาซากิ จังหวัดคานางาวะ ประเทศญี่ปุ่น ซึ่งแข่งในวี.ลีก 1 และเจ้าของทีมนี้คือบริษัทเอ็นอีซี

สโมสรนี้ก่อตั้งขึ้นในเดือนเมษายน ค.ศ. 1978 ในฐานะทีมองค์กรของบริษัทเอ็นอีซี ซึ่งเข้าร่วมในปีเดียวกันในการแข่งวี.แชลเลนจ์ลีก ครั้งที่ 10 สโมสรดังกล่าวได้ก้าวเข้าสู่การเป็นสมาชิกในเจแปนวอลเลย์บอลลีกใน ค.ศ. 1979 โดยได้อันดับ 3 ในการจัดอันดับลีกเมื่อสิ้นสุดฤดูกาล ต่อมา สโมสรนี้ได้เป็นแชมป์ลีกถึงหกสมัย และได้ชัยชนะครั้งที่ 200 ใน ค.ศ. 2008

 เกียรติประวัติ 
 เจแปนวอลเลย์บอลลีก/วี.ลีก/วี.พรีเมียร์ลีก
 ชนะเลิศ (6 สมัย): ฤดูกาล 1987–1988, 1996–1997, 1999–2000, 2002–2003, 2004–2005, 2014–2015, 2016–2017
 รองชนะเลิศ (4 สมัย): ฤดูกาล 1986–1987, 1995–1996, 1997–1998, 2001–2002
 คูโรวาชิกิออลเจแปนวอลเลย์บอลแชมเปียนชิพ
 ชนะเลิศ (2 สมัย): ค.ศ. 1997, 2001
 รองชนะเลิศ (7 สมัย): ค.ศ. 1985, 1987, 1995, 1996, 1999, 2011, 2013

 อดีตผู้เล่น 

ผู้เล่นในประเทศ

 ฮิโรโกะ สึกูโมะ (ค.ศ. 1993–2004)
 ชินาโกะ ทานากะ (ค.ศ. 2001–2002)
 โยชิเอะ ทาเกชิตะ (ค.ศ. 2002–2004)
 เมงูมิ คูริฮาระ (ค.ศ. 2003–2004)
 เมงูมิ คาวามูระ (ค.ศ. 2001–2005)
 ไอ โอโตโมะ (ค.ศ. 2000–2006)
 มิยูกิ ทากาฮาชิ (ค.ศ. 2006–2009)
 อิกูมิ นาริตะ (ค.ศ. 2007–2010)
 ซาโยโกะ มัตสึซากิ (ค.ศ. 2001–2010)
 ซาโอริ อาริตะ (ค.ศ. 2003–2010)
 ซาโอริ ทากาซากิ (ค.ศ. 2005–2010)
 อายาโกะ วาตานาเบะ (ค.ศ. 2003–2011)
 ยูโกะ มารูยามะ (ค.ศ. 2008–2011)
 ซาจิโกะ ซูงิยามะ (ค.ศ. 1998–2013)
 คานาโกะ ไนโต (ค.ศ. 2009–2012)
 อาการิ โอมิ (ค.ศ. 2012–2017)
 ฮิโรโกะ มัตสึอูระ (ค.ศ. 2009–2012)
 อากิโกะ อิโนะ (ค.ศ. 2009–2012)
 ยูมิโกะ สึซูกิ (ค.ศ. 2013–2014)
 อากิโกะ อูจิดะ (ค.ศ. 2008–2014)
 มาโกโตะ มัตสึอูระ (ค.ศ. 2010–2014)
 มิโฮะ วาตานาเบะ (ค.ศ. 2011–2014)
 มิยูกิ อากิยามะ (ค.ศ. 2007–2015)
 นามิ ซางาวะ (ค.ศ. 2014–2017)
 คานาเมะ ยามางูจิ (ค.ศ. 2014–2019)
 ซายากะ อิวาซากิ (ค.ศ. 2013–2019)
 คานะ โอโนะ (ค.ศ. 2011–2019)
 ซากิ มิเนมูระ (ค.ศ. 2018–2020)
 ยูนะ โอกูยามะ (ค.ศ. 2014–2020)
 ชิโอริ อาราตานิ (ค.ศ. 2016–2020) ย้ายไปวิกตอรินาฮิเมจิ
 มิโอะ ซาโต (ค.ศ. 2019–2021)

ผู้เล่นต่างชาติ

 อานา เปาลา ฟึไรรา (ค.ศ. 2008–2010)
 เฟร์นันดา การาย โรดริเกวซ (ค.ศ. 2010–2011)

 เอมิลิยา ดิมิโตรวา (ค.ศ. 2016–2017)

 ฮานา ชูตูรา (ค.ศ. 2013–2014)

 รีกกา เลห์โตเนน (ค.ศ. 2006–2007)

 เบเรนิกา ตอมชา (ค.ศ. 2019–2020)

 เยเลนา ทูรินา (ค.ศ. 1990–1994)
 เยลีซาเวตา ติชเชนโก (ค.ศ. 1995–1997)
 เยเลนา โกดินา (ค.ศ. 1998–1999)

 บรีชิตกา โมลนาร์ (ค.ศ. 2011–2012)

 เยลิซ บาชา (ค.ศ. 2012–2013, ค.ศ. 2014–2016)
 เนริมาน ออซซอย (ค.ศ. 2020–2021)

 เอริน อัลดริช (ค.ศ. 2007–2008)
 รามัต อัลฮัสซัน (ค.ศ. 2018–19)
# แอกาธา บาร์บารา
แอกาธา บาร์บารา (, , 11 มีนาคม 1923 – 4 กุมภาพันธ์ 2002)Profile of Agatha Barbara เป็นนักการเมืองมอลตาจากพรรคแรงงาน อดีตผู้ดำรงตำแหน่งประธานาธิบดีมอลตา, อดีตสมาชิกรัฐสภามอลตาและอดีตรัฐมนตรี เธอเป็นสตรีคนแรกที่ดำรงตำแหน่งประธานาธิบดีมอลตา และยังเป็นสตรีที่เป็นสมาชิกรัฐสภายาวนานที่สุดในประวัติศาสตร์การเมืองมอลตา

ก่อนจะเข้าสู่วงการการเมือง เธอเคยเป็นครูมาก่อน และต่อมาจึงเข้าร่วมกับพรรคแรงงานมอลตา โดยมีบทบาทอย่างมากในกิจกรรมของพรรค จนเธอขึ้นมาเป็นคณะกรรมการบริหารของพรรค นำฟากสตรีของพรรค รวมถึงยังสถาปนาขบวนการการเมืองของสตรีในมอลตาขึ้นTorild Skard (2014) 'Agatha Barbara' 'Women of power - half a century of female presidents and prime ministers worldwide. Bristol: Policy Press 

เธอเป็นสมาชิกคณะรัฐมนตรีของมอลตาคนแรกที่เป็นผู้หญิง และเป็นสตรีคนเดียวในคณะรัฐมนตรีจนถึงปลายทศวรรษ 1990 ที่ซึ่งโจวันนา เดโบโน เข้าสู่ตำแหน่ง เมื่อพรรคแรงงานก้าวเข้าสู่อำนาจในปี 1955 บาร์บาราได้รับมอบหมายเป็นรัฐมนตรีกระทรวงการศึกษาโดยดอม มินท็อฟ ระหว่างปี 1955 ถึง 1958 ในตำแหน่งนี้ เธอได้ทำการปฏิรูปมากมาย เช่น กำหนดการศึกษาเต็มเวลาขั้นพื้นฐานสำหรับเด็กเป็นภาคบังคับ จัดตั้งสถาบันฝึกสอนครู โรงเรียนสำหรับเด็กพิการ ทำให้การศึกษาระดับมัธยมศึกษาสามารถเข้าถึงได้โดยไม่ต้องจ่ายค่าใช้จ่าย ตลอดจนจัดตั้งห้องเรียนวิทยาศาสตร์แก่เด็ก ๆ เมื่อปี 1958 ที่ซึ่งความสัมพันธ์ระหว่างมอลตากับสหราชอาณาจักรระหองระแหงลง มีการประท้วงเกิดขึ้นไปทั่วที่ซึ่งบาร์บาราก็เข้าร่วมเป็นส่วนหนึ่งด้วย ความวุ่นวายจบลงที่การลาออกของมินท็อฟ ส่วนบาร์บาราถูกตัดสินลงโทษใช้แรงงานหนัก 43 วัน ต่อมาหลังรัฐบาลของมินท็อฟกลับสู่อำนาจอีกครั้งในปี 1971 เธอได้รับการแต่งตั้งเป็นรัฐมนตรีศึกษาอีกครั้ง ในวาระนี้เธอได้ขยายการศึกษาภาคบังคับจากอายุ 14 ไปเป็น 16, มีการสถาปนาโรงเรียนช่าง และมีการกำหนดให้ยกเลิกค่าเล่าเรียนในมหาวิทยาลัย ต่อมาในปี 1974 เธอดำรงตำแหน่งรัฐมนตรีแรงงาน วัฒยธรรม และสวัสดิการ ในตำแหน่งนี้เธอสามารถลดอัตราการว่างงาน ปรับเพิ่มค่าจ้างและปรับสภาพการทำงานให้ดีขึ้นสำหรับแรงงาน ฟื้นฟูความสัมพันธ์กับภาคอุตสาหกรรม กำหนดกฎหมายบังคับค่าจ้างเท่าเทียมระหว่างชายและหญิง การให้ลาหยุดสำหรับคลอดลูกโดยได้รับค่าจเาง การกำหนดชั่วโมงทำงาน 40 ชั่วโมงต่อสัปดาห์ และสวัสดิการสำหรับผู้ว่างงานและเกษียณ รวมถึงยังตั้งพิพิธภัณฑ์แห่งชาติขึ้นจำนวนหนึ่งTorild Skard (2014) 'Agatha Barbara'

บาร์บาราไม่ได้สมรส นักเขียนชาวมอลตา-ออสเตรเลีย ยอเซฟ เชตชูที (Joseph Chetcuti) อ้างว่าบาร์บาราเป็นหญิงรักร่วมเพศในหนังสือปี 2009 ที่เขาเขียนเกี่ยวกับประวัติศาสตร์ของบุคคลเพศหลากหลายในมอลตา คำกล่าวอ้างนี้วิเคราะห์จากบทสัมภาษณ์ในอดีตของเธอ ส่วนในปี 2014 มีการเปิดเผยจดหมายที่กล่าวอ้างว่ามีเนื้อาห “โรแมนติก” ที่เธอส่งให้เดเร็ก บาร์นนิส (Derek Barnes) คนให้สัญญาณของราชนาวีที่ประจำการในมอลตาระหว่างสงครามโลกครั้งที่สอง จดหมายนี้ถูกนำมาเปิดเผยโดยพี่/น้องสาวของบาร์นนิส
# วัดมหาโพธิเหนือ
วัดมหาโพธิเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมหาโพธิ อำเภอเก้าเลี้ยว จังหวัดนครสวรรค์ มีที่ดินตั้งวัดเนื้อที่ 31 ไร่ 3 งาน 15 ตารางวา พื้นที่ตั้งวัดเป็นที่ราบสูง มีลำแม่น้ำปิงไหลผ่านหน้าวัด 

วัดมหาโพธิเหนือสร้างเมื่อ พ.ศ. 2370 มีนามตามชื่อบ้านและตำบล ซึ่งในตำบลนี้มี 2 วัด จึงเรียกนามวัดให้ต่างกันโดยใช้คำว่า "เหนือ" และ "ใต้" ต่อท้าย ผู้บริจาคที่ดินให้เป็นที่สร้างวัดคือ ขุนชาญนุชิต และได้ร่วมกับญาติพี่น้องดำเนินการจัดสร้างวัดนี้ขึ้นมา ได้รับพระราชทานวิสุงคามสีมาวันที่ 26 สิงหาคม พ.ศ. 2500 เขตวิสุงคามสีมากว้าง 40 เมตร ยาว
80 เมตร ได้ผูกพัทธสีมา วันที่ 26 มีนาคม พ.ศ. 2502 ได้รับพระราชทานวิสุงคามสีมาครั้งหลังเมื่อวันที่ 3 กุมภาพันธ์ พ.ศ. 2540 วัดได้เปิดสอนพระปริยัติธรรม พ.ศ. 2475 เป็นต้นมา มีโรงเรียนประถมศึกษาของทางราชการตั้งอยู่ในที่วัดนี้ด้วย 

อาคารเสนาสนะและสิ่งก่อสร้างที่สำคัญ ได้แก่ อุโบสถกว้าง 12 เมตร ยาว 24 เมตร สร้างเมื่อ พ.ศ. 2507 โครงสร้างคอนกรีตเสริมเหล็ก ศาลาการเปรียญกว้าง 12 เมตร ยาว 24 เมตร สร้างเมื่อ พ.ศ. 2503 เป็นอาคารไม้ยกพื้น หอสวดมนต์กว้าง 7 เมตร ยาว 10 เมตร สร้างเมื่อ พ.ศ. 2496 เป็นอาคารไม้ยกพื้น กุฏิสงฆ์จำนวน 7 หลัง วิหาร ศาลาท่าน้ำและฌาปนสถาน ปูชนียวัตถุมีพระประธานอยู่กลางลานวัด ขนาดหน้าพระเพลากว้าง 1 เมตร
# คลองแสนตอ
คลองแสนตอ เป็นคลองในแขวงท่าข้าม เขตบางขุนเทียน กรุงเทพมหานคร แยกจากคลองขุนราชพินิจใจ ไหลไปลงคลองไม่มีชื่อ คลองมีความยาว 3 กิโลเมตร ตอนต้นน้ำเรียก คลองขุนจ่าเมืองสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓)

คลองแสนตอ แต่เดิมเป็นคลองส่งน้ำธรรมชาติ แต่มีตอไม้มาก จึงเรียกว่า "คลองแสนตอ" เป็นคลองที่มีน้ำเค็มตลอดทั้งปี แต่เดิมสามารถทำนาเกลือ ปัจจุบันมีการพัฒนามาทำเป็นนากุ้ง เลี้ยงหอยแครง หอยแมลงภู่ และปูทะเล ริมคลองมีชุมชนแสนตอที่ประกาศตั้งเป็นชุมชนเมื่อวันที่ 28 ธันวาคม พ.ศ. 2542 มีลักษณะบ้านเรือนส่วนใหญ่เป็นชั้นเดียว จำนวนประมาณ 50 หลังคา นอกจากนั้นบริเวณชุมชนริมคลองแสนตอยังเป็นแหล่งท่องเที่ยวเชิงเกษตร มีการทำบ้านพักเรือนแรมนับแต่ พ.ศ. 2549 โดยต่อมาการปิโตรเลียมแห่งประเทศไทยได้นําเรือแคนูมาให้ใช้ในกิจกรรมการท่องเที่ยวของบ้านพักเรือนแรม
# รยู จุน-ย็อล
รยู จุน-ย็อล (เกิด 25 กันยายน พ.ศ. 2529) เป็นนักแสดง นักเคลื่อนไหว และช่างภาพ ชาวเกาหลีใต้ รยูเริ่มต้นอาชีพการแสดงในภาพยนตร์อิสระ จากนั้นก็มีชื่อเสียงจากบทบาทในซีรีส์ทางโทรทัศน์ที่ได้รับเสียงวิจารณ์ชื่นชมเรื่อง Reply 1988 (2015–2016), ละครที่มีเรตติ้งสูงสุดในประวัติศาสตร์เคเบิลทีวีของเกาหลีในขณะนั้น ซึ่งทำให้เขาได้รับรางวัลนักแสดงหน้าใหม่ยอดเยี่ยมหลายรางวัลในเกาหลีใต้ เขาเป็นที่รู้จักในฐานะนักแสดงช็องมู-โรที่มีผลงานมากมาย นับตั้งแต่นั้นเป็นต้นมาเขาได้แสดงในภาพยนตร์ที่ทำรายได้ทะลุบ็อกซ์ออฟฟิศ ได้แก่ The King (2017), A Taxi Driver (2017), Little Forest (2018), Believer (2018), Money (2019), The Battle: Roar to Victory (2019), The Night Owl (2022) และเรื่อง Alienoid: Return to the Future (2024).
# เท เพรกู ลา ฟอรา
เท เพรกู ลา ฟอรา  เป็นภาพยนตร์แอนิเมชันบราซิลที่ออกฉายใน พ.ศ. 2564 ผลิตโดย ปอร์ตา ดูซ ฟุงดูส กำกับโดย โรดรีกู ฟัน เดอร์พุต

 ตัวละครและเสียงพากย์ 

 ราฟาแอล โปร์ตุกาล รับบท เฌซุส (Jesus)
 ราฟาแอล อิงฟังตึ รับบท ไบรอัน (Brian) / ซาโลเมา (Salomão)
 ธาติ ลอปึช รับบท มาเรีย (Maria)
 ฟาบียู พอร์ชัต รับบท เฮโรเดส (Herodes)
 เอสเตวัม นาโบเต รับบท เดอุส (Deus)
 อังตอนียู ทาเบต รับบท เอลิเอเซร์ (Eliézer)
 อีฟลีน กัชตรู รับบท ไดเด (Daíde)
 ฟาบียู เด ลูกา รับบท ลาซารู (Lázaro)
 เกรโกรียู ดูวิเวียร์ รับบท ฌาโก (Jacó)
 กาบรีแยล โทโทโร่ รับบท บาร์ตูลูเมว (Bartolomeu) / ซาเคา (Zaqueu)

 การตอบรับ 
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 2,7 จาก 5
# สงครามสมรส
สงครามสมรส เป็นละครโทรทัศน์ไทยแนวดราม่า ครอบครัว โรแมนติก สร้างจากเค้าโครงบทประพันธ์จากเรื่อง คดีรักร้าง ของ เวฬุวลี (เวฬุรีย์ เมธาวินิจ) ที่ได้รับรางวัลจากการประกวดช่องวันอ่านเอา หมวดนิยายดรามาครอบครัว ผลิตโดย บริษัท เดอะ วัน เอ็นเตอร์ไพรส์ จำกัด (มหาชน) เขียนบทโทรทัศน์โดย พิมพ์มาดา พัฒนอลงกรณ์, วรรณถวิล สุขน้อย และ พิมสิรินทร์ พงษ์วานิชสุข กำกับการแสดงโดย สันต์ ศรีแก้วหล่อ นำแสดงโดย ทักษอร ภักดิ์สุขเจริญ, ชาคริต แย้มนาม, ภรภัทร ศรีขจรเดชา, ลภัสลัล จิรเวชสุนทรกุล ออกอากาศทางช่องวัน 31 ทุกวันจันทร์ - อังคาร เวลา 20.30 น. ระหว่างวันที่ 18 มีนาคม - 3 มิถุนายน พ.ศ. 2567

ละครเรื่องนี้มีความแตกต่างจากละครเรื่องอื่น ๆ โดยการดำเนินเรื่องด้วยการว่าความในศาลเป็นหลัก (Courtroom Drama) ในการตีแผ่ปัญหาครอบครัว คดีชู้สาว การฟ้องหย่า และสิทธิในการเลี้ยงดูบุตร รวมถึงให้ความรู้ในด้านข้อกฎหมาย สุขภาพจิต การใช้ชีวิต และการดูแลบุตร

 งานสร้าง 
ละคร สงครามสมรส เริ่มถ่ายทำเมื่อช่วงเดือนกรกฎาคม พ.ศ. 2566 โดยใช้ชื่อเดียวกับนิยาย คือ คดีรักร้าง ต่อมาเมื่อวันที่ 28 พฤศจิกายน พ.ศ. 2566 ช่องวัน 31 ได้เปิดตัวละครโทรทัศน์ที่จะออกอากาศในปี พ.ศ. 2567 ซึ่งรวมถึงการเปิดตัวละครเรื่องนี้ที่เปลี่ยนชื่อเป็น สงครามสมรส และมีพิธีบวงสรวงละครเรื่องนี้ที่อาคารจีเอ็มเอ็ม แกรมมี่ เพลส เมื่อวันที่ 9 มีนาคม พ.ศ. 2567

 นักแสดง 
 ละครโทรทัศน์ พ.ศ. 2567ตัวละคร  นักแสดงหลัก บัวบงกช ตรีไพศาลสกุล 
(บัว)  ทักษอร ภักดิ์สุขเจริญ ภาวินท์ ชนะกรชัย (วินท์)  ภรภัทร ศรีขจรเดชา ปรเมศวร์ ตรีไพศาลสกุล (เมศ)  ชาคริต แย้มนามอรนลิน วสันต์วานิช (ลิน)  ลภัสลัล จิรเวชสุนทรกุล ปณต ตรีไพศาลสกุล (ณต)  ด.ช.พันธ์ชนกชนม์ พันธ์สังข์ตัวละคร  นักแสดงสมทบ ญาดา อมรไกร  เฌอมาวีร์ สุวรรณภาณุโชค ศลิษา เจริญโอภา (ษา)  ปานวาด เหมมณี กนกพล ธิติจินดา (พล)  พาทิศ พิสิฐกุล ชนิกานต์ ธาดาหิรัญ
(เดียร์)  อลิชา หิรัญพฤกษ์ อัคระ วสันต์วานิช
(เจ้าสัวอัคระ) อธิวัฒน์ สนิทวงศ์ ณ อยุธยา ปวีณา ตรีไพศาลสกุล ไปรมา รัชตะ กรกาญจน์ มหาตั้งตระกูล 
(สส.กรกาญจน์) วราไพรินทร์ ธนวริสพร ภวิตา อมรไกร (เพลิน)  พาขวัญ สหวงษ์ อรรถพล วสันต์วานิช (อรรถ)  พศุฑย์ พงศ์พศุตม์ วิรงรอง (วิ) อัจฉรียา โพธิพิพิธธนากร  เอกรัตน์ วสันต์วานิช
(เอก)  ภานุวัตร ถวิลจินดารัตน์ ธีรกิจ ธาดาหิรัญ (ธีร์) นรินทร์ ภูวนเจริญตัวละคร  นักแสดงรับเชิญ ผู้พิพากษาหญิง (เรื่องสิทธิ์การดูแลปณต) กณิการ์ วีรวรรณ พ่อของญาดา ชลัฏ ณ สงขลา ทนายความฝ่ายปรเมศวร์ ติณณภพ ผดุงธรรม อัยการฝ่ายคดีปรเมศวร์ โมฬีวรรณ พันธรักษ์ เต๊นท์ ศรัณย์ นราประเสริฐกุล

 เพลงประกอบละคร 

 เพลง รักที่ไม่มีคำถาม (เพลงเปิด) - ร้องโดย ปิยนุช เสือจงพรู
 เพลง อย่าเลย (เพลงปิด) - ร้องโดย โชคชัย หมู่มาก

 การตอบรับ 
ละคร สงครามสมรส นอกจากตีแผ่ปัญหาภายในครอบครัว ยังให้ความรู้ในด้านข้อกฎหมาย สุขภาพจิต การใช้ชีวิต และการดูแลบุตร ทำให้ละครเรื่องนี้ประสบความสำเร็จอย่างมาก โดยมีผู้ชมทางทีวีมากกว่า 10 ล้านคน และบนสื่อสังคมทุกช่องทางมากกว่า 220 ล้านวิว ส่งผลให้มีเรตติ้งสูงที่สุดของละครโทรทัศน์ไทยในช่วงเวลาไพรม์ไทม์ของปี พ.ศ. 2567 และสูงที่สุดของช่องวัน 31 แทนวันทอง

ภายหลังละครจบลง ในสื่อสังคมยังมีการเปรียบเทียบละครกับเหตุการณ์จริง ที่ ณพสิน แสงสุวรรณ ฟ้องภรรยาในข้อหายักยอกเงินบริษัท และวิพากษ์วิจารณ์คำพูดในการแถลงข่าวบางส่วนของณพสินเมื่อวันที่ 7 มิถุนายน พ.ศ. 2567 โดยเปรียบเทียบว่ามีความใกล้เคียงกับการแสดงออกของตัวละครปรเมศวร์ในละครสงครามสมรสอย่างมาก

 รางวัล
# ศึกบางระจัน
ศึกบางระจัน เป็นภาพยนตร์ไทยแนวดราม่า สงคราม ขนาด 16 มม. พากย์เสียงสด ๆ ที่สร้างโดยภาพยนตร์สหะนาวีไทย จากการกำกับของ อนุมาศ บุนนาค นำแสดงโดยสมบัติ เมทะนี และพิศมัย วิไลศักดิ์ เข้าฉายครั้งแรกเมื่อวันที่ 19 มกราคม 2509 ที่ศาลาเฉลิมกรุงศึกบางระจัน (2509) จากภาพยนตร์เรื่องนี้ส่งผลให้สมบัติ เมทะนี คว้ารางวัลพระราชทานพระสุรัสวดี หรือตุ๊กตาทอง สาขาผู้แสดงนำฝ่ายชายยอดเยี่ยมจากงานประกาศรางวัลตุ๊กตาทอง ครั้งที่ 8 ประจำปี พ.ศ. 2508 เป็นตัวแรก รวมถึงยังได้รับรางวัลในสาขาบทประพันธ์ยอดเยี่ยมศึกบางระจัน (2509)

 นักแสดง 
 ตัวละคร  นักแสดงทับสมบัติ เมทะนีแฟงพิศมัย วิไลศักดิ์
# เครื่องส่งสัญญาณนำทางทางยุทธวิธี
เครื่องส่งสัญญาณนำทางทางยุทธวิธี  หรือ TACBE เป็นที่ทราบกันดีว่ามีการใช้งานโดยกองทัพอังกฤษและอเมริกา (โดยปกติโดยกองกำลังพิเศษ) เป็นเวลาหลายปี บทบาทหลักของเครื่องคือการติดต่อกับเครื่องบินหรือเฮลิคอปเตอร์ซึ่งอาจอยู่เหนือศีรษะหรือใกล้เคียง การใช้งานหลักของระบบคือสัญญาณแจ้งเหตุร้าย โดยส่งข้อความอันตรายไปยังเครื่องบินเตือนภัยและควบคุมการปฏิบัติการทางอากาศ (AWACS) อย่างต่อเนื่อง รวมถึงยังสามารถใช้เป็นอุปกรณ์สื่อสารระยะสั้นกับเครื่องบินในพื้นที่ได้ โดยการใช้งานมันมักจะถูกใช้ในสถานการณ์อันตรายและต้องการความช่วยเหลือ
# แบล็กฮอร์เนตนาโน
แบล็กฮอร์เนตนาโน  เป็นอากาศยานไร้คนขับ (UAV) ขนาดเล็กทางการทหาร ที่พัฒนาโดยพรอกซ์ไดนามิกส์ ออเอส ของประเทศนอร์เวย์ และใช้งานโดยกองทัพนอร์เวย์, สหรัฐ, ฝรั่งเศส, สหราชอาณาจักร, เยอรมนี, เดนมาร์ก, แอลจีเรีย, ไอร์แลนด์, ออสเตรเลีย, เนเธอร์แลนด์, โปแลนด์, นิวซีแลนด์, อินเดีย, ตุรกี, แอฟริกาใต้, ยูเครน และโมร็อกโก

บริษัทเทเลไดน์ เฟลียร์ ซื้อพรอกซ์ไดนามิกส์ ออเอส เมื่อ ค.ศ. 2016 ในราคา 134 ล้านดอลลาร์ และปัจจุบันเป็นผู้ผลิตแบล็กฮอร์เนตดังกล่าว โดยเทเลไดน์ เฟลียร์ เชี่ยวชาญด้านการผลิตกล้องอินฟราเรด แบบเดียวกับที่ใช้กับแบล็กฮอร์เนต

 ในทางเทคนิค 
โดรนดังกล่าวมีขนาดประมาณ 16 × 2.5 ซม. (6 × 1 นิ้ว) และช่วยให้กองทหารภาคพื้นดินทราบถึงสถานการณ์เฉพาะแห่ง มันมีขนาดเล็กพอที่จะถือด้วยมือเดียวได้ และมีน้ำหนัก 18 กรัม (0.7 ออนซ์) รวมแบตเตอรี

อากาศยานไร้คนขับนี้มีกล้องที่ส่งสัญญาณวิดีโอและภาพนิ่งไปยังผู้คุมเครื่อง ซึ่งได้รับการพัฒนาโดยเป็นส่วนหนึ่งของสัญญามูลค่า 20 ล้านปอนด์สำหรับ 160 ยูนิตกับมาร์ลบะระ คอมมิวนิเคชันส์ ลิมิเตด

ผู้ปฏิบัติการสามารถฝึกให้ควบคุมแบล็กฮอร์เนตได้ภายใน 20 นาที โดยมีกล้องสามตัว ตัวหนึ่งมองไปข้างหน้า, ตัวหนึ่งตรงลงไป และอีกตัวหนึ่งหันลงที่ 45 องศา แพกเกจแบล็กฮอร์เนตประกอบด้วยเฮลิคอปเตอร์สองลำ และเนื่องจากสามารถชาร์จได้ถึง 90 เปอร์เซ็นต์ในเวลา 20–25 นาที เช่นเดียวกับเวลาที่ลอยอยู่เหนืออากาศ เมื่อลำใดลำหนึ่งต้องชาร์จ อีกลำหนึ่งก็พร้อมที่จะบินMarines get a closer look at Black Hornet micro drone  - MarineCorpstimes.com, 23 September 2015 ส่วนความเร็วสูงสุดคือ 21 กม./ชม. (13 ไมล์ต่อชั่วโมง)2016 gear: New pistol, mini UAV, ear pro and more  - Militarytimes.com, 10 November 2015

ในเดือนตุลาคม ค.ศ. 2014 บริษัทพรอกซ์ไดนามิกส์ได้เปิดตัวรุ่นเพเด-100 แบล็กฮอร์เนต ซึ่งมีความสามารถในการมองเห็นในเวลากลางคืน โดยมีอินฟราเรดคลื่นยาวและเซนเซอร์วิดีโอในเวลากลางวัน ซึ่งสามารถส่งวิดีโอหรือภาพนิ่งความละเอียดสูงผ่านลิงก์ข้อมูลดิจิทัลที่มีระยะ 1.6 กม. (1 ไมล์)

และใน ค.ศ. 2014 มีการส่งมอบแบล็กฮอร์เนตแล้วกว่า 3,000 ยูนิต

 แบล็กรีคอน 
รุ่นแบล็กรีคอนที่ขนาดใหญ่กว่าได้รับการเปิดตัวใน ค.ศ. 2023 หลังจากพัฒนามาเป็นเวลา 5 ปี ซึ่งพัฒนาจากแบล็กฮอร์เนต โดยออกแบบมาเพื่อให้ปล่อยจากยานเกราะได้ เพื่อให้บรรดาเพื่อนร่วมงานสามารถรับรู้สถานการณ์ได้ดีขึ้น ระบบยานพาหนะลาดตระเวนแบล็กรีคอน (VRS) เป็นกล่องน้ำหนัก 80 กิโลกรัม (180 ปอนด์) ที่ยึดกับตัวถังรถภาคพื้นดินซึ่งบรรจุอากาศยานไร้คนขับจำนวนสามลำ ที่สามารถปล่อยและควบคุมพวกมันได้จากภายในห้องโดยสารของยานเกราะอย่างปลอดภัย และเอากลับคืนได้โดยอัตโนมัติ ทั้งนี้ แบล็กรีคอนแต่ละลำมีน้ำหนัก 350 กรัม (12 ออนซ์) และสามารถเดินทางได้ไกล 6 กม. (3.7 ไมล์) จากยานปล่อย โดยใช้เวลาเดินทางประมาณ 45 นาที ซึ่งคาดว่าจะเริ่มส่งมอบใน ค.ศ. 2025With ‘Black Recon,’ Teledyne FLIR offers small, vehicle-launched spy drones. Breaking Defense. 12 September 2023.
# ๒๔๗๕ รุ่งอรุณแห่งการปฏิวัติ
๒๔๗๕ รุ่งอรุณแห่งการปฏิวัติ  เป็นภาพยนตร์แอนิเมชันไทยอิงประวัติศาสตร์ในปี พ.ศ. 2567 สร้างโดยนคราสตูดิโอ กำกับโดยวิวัธน์ จิโรจน์กุล เขียนบทโดยปัณฑา สิริกุล วิวัธน์ จิโรจน์กุล และ ปราชญ์ สามสี ภาพบรรยากาศ วันฉายภาพยนตร์แอนิเมชัน 2475 Dawn of Revolution รอบพิเศษ ณ ห้องศิลปนิทรรศ มารศี วังสวนผักกาด เมื่อวันที่ 5 เมษายน 2567

ภาพยนตร์มีเนื้อหาเกี่ยวกับประวัติศาสตร์ของประเทศสยามในช่วงการเปลี่ยนแปลงรูปแบบการปกครองจากระบอบสมบูรณาญาสิทธิราชย์เป็นประชาธิปไตย ตั้งแต่เหตุการณ์การปฏิวัติสยาม พ.ศ. 2475 ไปถึงการสละราชสมบัติของพระบาทสมเด็จพระปกเกล้าเจ้าอยู่หัวในปี พ.ศ. 2477

นักพากย์ผู้ให้เสียงตัวละครหลักได้แก่ ฉัตรชัย เปล่งพานิช, สินจัย เปล่งพานิช, จิราวัฒน์ วชิรศรัณย์ภัทร, สุเมธ องอาจ, กิตติ เชี่ยววงศ์กุล, วันชนะ สวัสดี และนิติพงษ์ ห่อนาค ภาพยนตร์ออกฉายรอบปฐมทัศน์ที่โรงภาพยนตร์เซ็นจูรี่ สุขุมวิทเมื่อวันที่ 9 มีนาคม พ.ศ. 2567 และฉายทางออนไลน์ให้ชมฟรีทางยูทูบ เฟซบุ๊ก และติ๊กต็อกในวันที่ 13 มีนาคม พ.ศ. 2567 ภาพยนตร์เรื่องนี้ได้รับการวิพากษ์วิจารณ์อย่างกว้างขวางและก่อให้เกิดข้อถกเถียงทั้งในแง่บวกและแง่ลบหลังจากภาพยนตร์ออกฉายเปิดตัวแอนิเมชัน 2475 ประวัติศาสตร์แบบ "ทุกฝ่ายดูได้" ชมฟรีออนไลน์ 13 มี.ค.นี้2475 Dawn of Revolution บทความโดย ดร.เสรี วงษ์มณฑา๒๔๗๕ รุ่งอรุณแห่งการปฏิวัติ : ขอบคุณนะคะที่กล้าจะสอน บทความโดย พิมพ์ชนก พุกสุข

 ตัวละคร 
 ตัวละคร ให้เสียงโดย พระบาทสมเด็จพระปกเกล้าเจ้าอยู่หัว ฉัตรชัย เปล่งพานิช สมเด็จพระนางเจ้ารำไพพรรณี พระบรมราชินี สินจัย เปล่งพานิช ลุงดอน (ตัวละครอ้างอิงจากประวัติของ พโยม โรจนวิภาต) ตัวละครลุงดอนได้รับแรงบันดาลใจมาจาก  นาย พโยม โรจนวิภาต เดิมทีมี นามปากกา  อ.ก. รุ่งแสง (จิราวัฒน์ วชิรศรัณย์ภัทร สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระยาศรีวิสารวาจา ปรีดี พนมยงค์ สุเมธ องอาจ พระยาทรงสุรเดช (เทพ พันธุมเสน) กิตติ เชี่ยววงศ์กุล พระยาศรีสิทธิสงคราม (ดิ่น ท่าราบ) วันชนะ สวัสดี พระยามโนปกรณ์นิติธาดา (ก้อน หุตะสิงห์) นิติพงษ์ ห่อนาค พระประศาสน์พิทยายุทธ (วัน ชูถิ่น) พีรศักดิ์ เกษร หลวงพิบูลสงคราม พระยาพหลพลพยุหเสนา (พจน์ พหลโยธิน) วรวุฒิ วรเนตร ตี๋ ประยูร ภมรมนตรี อภิชาติ สมุทคีรี เบิ้ม พระยาฤทธิอัคเนย์ (สละ เอมะศิริ) สุริยา บุญเจริญ พระวรวงศ์เธอ พระองค์เจ้าบวรเดช พระยาวิชิตชลธี (ทองดี สุวรรณพฤกษ์) เมเจอร์ เสาวลักษณ์ แซ่จิว

 การออกฉาย 
นคราสตูดิโอจัดฉายภาพยนตร์ "๒๔๗๕ รุ่งอรุณแห่งการปฏิวัติ" รอบปฐมทัศน์เมื่อวันที่ 9 มีนาคม พ.ศ. 2567 ณ โรงภาพยนตร์เซ็นจูรี่ เดอะ มูฟวี่ พลาซ่า สุขุมวิท และเผยแพร่ทางออนไลน์ในอีกสี่วันต่อมา หลังจากนั้นได้มีฉายรอบพิเศษในวันที่ 24 มิถุนายน ปีเดียวกัน ณ พารากอนซีนีเพล็กซ์ สยามพารากอน
# ประมวลย่อ
ประมวลย่อ หรือ รหัสย่อ  ใช้ในการสื่อสารวิทยุสมัครเล่น การเดินเรือ การบิน และการทหาร ประมวลรหัสได้รับการออกแบบมาเพื่อถ่ายทอดข้อมูลที่ซับซ้อนโดยใช้คำหรือรหัสเพียงไม่กี่คำ โดยการใช้กำหนดบางคำจัดอยู่ในประเภทสาธารณะ

 รายการประมวลย่อ 

 ชื่ออากาศยานที่ฝ่ายสัมพันธมิตรตั้งให้ญี่ปุ่นในสงครามโลกครั้งที่สอง
 ประมวลการค้า เช่น รหัสสินค้าและวลีเอ็กมี่, รหัสโทรเลขเอบีซี, รหัสวลีที่สมบูรณ์ของเบนท์ลีย์ และ Unicode
 ประมวลโนแทม
 ประมวลฟิลลิปส์
 ประมวลย่อทางยุทธวิธีหลายบริการ ใช้งานโดยกองกำลังทหารต่าง ๆ ประมวลรหัสถูกออกแบบมาเพื่อส่งต่อข้อมูลที่ซับซ้อนด้วยคำไม่กี่คำ โดยเป็นอีกรูปแบบของการออกเสียงเมื่อต้องการความกระชับแต่ไม่ต้องการเข้ารหัสความปลอดภัยสูงนัก
 ฟ็อกซ์
 รหัสสิบ ประมวลย่อของตำรวจอเมริกาเหนือ รวมไปถึงรหัสที่เป็นที่รู้จักอย่างแพร่หลายคือ 10-4
 วิทยุโทรเลขกำหนดหมายเลขสมาคมวิทยุสมัครเล่นของอเมริกา
 สัญญาณสาย เป็นคำย่อของรหัสมอร์ส หรือที่เรียกกันว่ารหัส 92 ปรากฏในการสนทนาของนักวิทยุสมัครเล่นอย่างไม่เป็นทางการ
 เอซีพี 131 ประมวลย่อของกองทัพสัมพันธมิตร
# จักรพรรดินีเซี่ยวซู่
เซี่ยวซู่หวงโฮ่ว (ค.ศ. 1430 - 	ค.ศ. 1504)  เป็นกุ้ยเฟยในจักรพรรดิหมิงอิงจง เป็นฮองไทเฮาในจักรพรรดิเฉิงฮว่า และเป็นไทฮองไทเฮาในจักรพรรดิหงจื้อ

 พระราชประวัติ 
โจวไทฮองไทเฮาเป็นพระธิดาในหนิงกั๋วกง (宁国公) กับหนิงกั๋วฟูเหรินตระกูลเจิน (宁国夫人甄氏)  เสด็จพระราชสมภพเมื่อ ค.ศ. 1430 ในราชตระกูลโจว (周氏)明史·卷300 列传第188 外戚

เมื่อจักรพรรดิหมิงอิงจงเสด็จล่าสัตว์แถวชานเมือง ในขณะทรงล่าสัตว์อยู่ได้พบกับบ้านของโจวไทฮองไทเฮา ขณะนั่นพระนางมีพระชนมายุ 10 พรรษา จึงได้ตามเสด็จเข้ารับราชการฝ่ายในเป็นพระภรรยา說来源请求|因贫，七岁即入宫为婢，後來因其美貌，获得临幸

รัชศกเจิ้งถ่งปีที่ 11 (ค.ศ. 1446) มีพระประสูติการพระราชธิดาพระองค์แรก มีพระนามว่า "จู ซูหยวน (朱淑元)" ซึ่งต่อมาภายหลังได้ดำรงพระราชอิสริยยศเป็น ฉงชิ่งกงจู่ (重庆公主)

รัชศกเจิ้งถ่งปีที่ 12 (ค.ศ. 1447) มีพระประสูติการพระราชโอรสพระองค์แรก มีพระนามว่า "เจ้าชายจู เจี้ยนเซิน" ซึ่งต่อมาภายหลังได้ขึ้นครองราชสมบัติเป็นจักรพรรดิ

แม้จะมีพระประสูติการพระราชโอรสธิดาแต่ก็ยังไม่ได้รับพระราชทานฐานันดรศักดิ์เป็นพระภรรยาเจ้าจากจักรพรรดิหมิงอิงจง

ค.ศ. 1449 จักรพรรดินีซุนสถาปนาเจ้าชายจู เจี้ยนเซินพระราชโอรสของโจวไทฮองไทเฮาเป็น หวงไท่จื่อ (皇太子)

รัชศกจิ่งไท่ปีที่ 6 (ค.ศ. 1455) มีพระประสูติการพระราชโอรสพระองค์ที่ 2 ในน่านกง มีพระนามว่า "จู เจี้ยนเจ๋อ (朱見澤)" ซึ่งต่อมาภายหลังได้ดำรงพระราชอิสริยยศเป็น พระเจ้าฉง (崇王) มีพระสมัญญานามหลังทิวงคตว่า พระเจ้าฉงเจียน (崇简王) 

ในเช้าตรู่วันที่ 17 เดือนแรกของรัชศกจิ่งไท่ปีที่ 8 (ค.ศ. 1457) จักรพรรดิหมิงอิงจงได้ก่อการฟื้นฟูพระราชอำนาจกลับขึ้นครองราชย์บัลลังก์อีกครั้ง เริ่มรัชศกเทียนชุ่นปีที่ 1 ต่อมาทรงสถาปนาพระอิสริยยศ โจวไทฮองไทเฮา เป็นพระภรรยาเจ้าขั้น  กุ้ยเฟย์

เมื่อ"เจ้าชายจู เจี้ยนเซิน" เสด็จเถลิงถวัลยราชสมบัติเป็นจักรพรรดิ ทรงสถาปนาโจวกุ้ยเฟย์เป็น ฮองไทเฮา 《明史卷一百七十六·列传第六十四》

เมษายน รัชศกเฉิงฮว่าปีที่ 23 (ค.ศ. 1487) สถาปนาโจวฮองไทเฮาเป็น เชิ่งฉือเหรินโซวหวงไท่โฮ่ว (圣慈仁寿皇太后)

จู โหย่วเฉิง เสด็จเถลิงถวัลยราชสมบัติเป็นจักรพรรดิ ทรงสถาปนาเซิ่งฉื่อเหรินโซวหวงไท่โฮ่ว เป็น เชิ่งฉือเหรินโซ่วไท่หวงไท่โฮ่ว (圣慈仁寿太皇太后) ในเดือนตุลาคม

มีนาคม รัชศกหงจื้อปีที่ 17 (ค.ศ. 1504) โจวไทฮองไทเฮาเสด็จสวรรคต สิริพระชนมายุ 73 - 74 พรรษา《明孝宗实录》：「弘治十七年三月壬戌朔 圣慈仁寿太皇太后崩 上即日发丧，命礼部具仪以闻，告讣于诸王，颁遗诏于天下曰：予昔获奉事英宗皇帝越既有年不幸龙驭上宾攀号莫逮。宪宗皇帝嗣统之日遂膺尊号备隆孝养，及重罹变故内疚予衷。赖今皇帝孝敬诚笃及皇太后、皇后、皇太子奉养周至，予心甚安，兹寿至七十有五，得复从先皇帝左右于地下，死无憾矣。」 มีประกาศเฉลิมพระสมัญญานามว่า เซี่ยวซู่เจินซุ่นคังอี่กฺวังเลี่ยฝู่เทียนเฉิ่งเชิ่งไท่หวงไท่โฮ่ว (孝肃贞顺康懿光烈辅天承圣太皇太后)

รัชศกเจียจิ้งปีที่ 15 (ค.ศ. 1536) เฉลิมพระสมัญญานามว่า เซี่ยวซู่เจินซุ่นคังอี่กฺวังเลี่ยฝู่เทียนเฉิ่งเชิ่งหวงโฮ่ว (孝肃贞顺康懿光烈辅天承圣皇后)

 ความนิยมในรูปแบบอื่น ๆ 
ซีรีย์นักแสดงนำแสดงโดย The Emperor's Harem เหอไซเฟย รับบทเป็น โจวฮองไทเฮา หยุนเสียน หมอหญิงวังจักรพรรดิ เซิ่งหลางซี รับบทเป็น โจวกุ้ยเฟย ราชวงศ์หมิง (2019) ฉวี่หนี่ฉื่อเหริน รับบทเป็น ฉีมู่เก๋อ（ต้นแบบคือ โจวกุ้ยเฟย）Quni Tsering รับบทเป็น Qi Muge (ต้นแบบคือ Zhou Guifei) รัชศกเฉิงฮว่าปีที่สิบสี่ ฟางเซียวลี่ รับบทเป็น โจวฮองไทเฮา

 ข้อมูลเพิ่มเติม 
《明史卷一百一十三》，出自《明史》
# สาส์นสมเด็จ
สาส์นสมเด็จ เป็นชุดหนังสือที่รวมจดหมายซึ่งสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ กับสมเด็จพระเจ้าบรมวงศ์เธอ กรมพระยาดำรงราชานุภาพ เขียนถึงกันตั้งแต่ พ.ศ. 2475–2486 อันเป็นช่วงที่กรมพระยาดำรงราชานุภาพหนีไปอยู่ปีนังหลังกบฏบวรเดช โดยฉบับแรกลงวันที่ 9 กรกฎาคม พ.ศ. 2453 และฉบับสุดท้ายลงวันที่ 15 ตุลาคม พ.ศ. 2486 มีเนื้อหาเกี่ยวกับพระวิจารณ์และถ้อยอรรถาธิบายในเรื่องศาสตร์และศิลป์หลายแขนงของไทย ต่อมาทายาทของสองพระองค์ได้ส่งมอบจดหมายดังกล่าวให้กับกรมศิลปากร

ในช่วงแรกมีการตีพิมพ์ สาส์นสมเด็จ ในรูปแบบของหนังสืองานศพของบุคคลต่าง ๆ ซึ่งมีการกระจัดกระจายเนื้อหาออกไปมากมาย มากกว่า 50 ภาค จน พ.ศ. 2505 ในโอกาสครบรอบ 100 ปี วันประสูติของสมเด็จพระเจ้าบรมวงศ์เธอ กรมพระยาดำรงราชานุภาพ องค์การค้าของคุรุสภาได้ทำการรวบรวมจดหมายตอบโต้ของทั้งสองพระองค์นำมาตีพิมพ์เป็นหนังสือชุดจำนวน 27 เล่ม ใช้ชื่อว่า สาส์นสมเด็จ มีทั้งชุดแบบปกอ่อนและปกแข็ง นอกจากนี้ยังมีอีกฉบับในชื่อว่า สาส์นสมเด็จ ฉบับที่ยังไม่เคยตีพิมพ์ พ.ศ. 2475 จัดพิมพ์โดยมูลนิธิสมเด็จพระเจ้าบรมวงศ์เธอ กรมพระยาดำรงราชานุภาพ และหม่อมเจ้าจงจิตรถนอม ดิศกุล พระธิดา เมื่อ พ.ศ. 2533 เนื้อหาในหนังสือชุดนี้จดหมายฉบับแรกลงวันที่ 21 มิถุนายน พ.ศ. 2475 และฉบับสุดท้ายลงวันที่ 31 มีนาคม พ.ศ. 2475 ซึ่งมีการค้นพบในภายหลังและยังไม่เคยตีพิมพ์เผยแพร่ที่ใดมาก่อน

สาส์นสมเด็จ ติดอยู่ในหนึ่งรายชื่อหนังสือดี 100 เล่มที่คนไทยควรอ่าน ประเภทสารคดี
# จันทริกา กุมารตุงคะ
จันทริกา พัณฑารนายกะ กุมารตุงคะ (; เกิด 29 มิถุนายน 1945) หรือเป็นที่นิยมเรียกขานด้วยชื่อย่อ ซีบีเค (CBK) เป็นนักการเมืองศรีลังกา ผู้ดำรงตำแหน่งประธานาธิบดีศรีลังกาคนที่ 4 ระหว่างปี 1994-2005, อดีตนายกรัฐมนตรีศรีลังกาในปี 1994 และผู้ว่าการจังหวัดเวสเทิร์นระหว่างปี 1993 ถึง 1994 เธอเป็นประธานาธิบดีสตรีคนเแรกและคนเดียวของศรีลังกา และนายกรัฐมนตรีสตรีคนที่สองของศรีลังกาต่อจากมารดาของเธอ สิริมาโว พัณฑารนายกะ เธอดำรงตำแหน่งประธานพรรคเสรีภาพศรีลังกา (SLFP) จนถึงปี 2005Skard, Torild "Chandrika Kumaratunga" in Women of Power – half a century of female presidents and prime ministers worldwide, Bristol: Policy Press, 2014, 978-1-44731-578-0

เธอขึ้นดำรงตำแหน่งประธานาธิบดีศรีลังกาหลังเธอชนะผู้สมัครพรรครวมชาติ ศรีมา ทิสสนายกะ ในการเลือกตั้งปี 1994 ซึ่งถือเป็นการชนะคะแนนเสียงที่ถล่มทลายที่สุดในประวัติศาสตร์ศรีลังกาด้วยคะแนนเสียง 62%